SA ontplooi soldate in DRK na Veiligheidsraad se goedkeuring – praag.co.za — 20 jaar jonk!
SA ontplooi soldate in DRK na Veiligheidsraad se goedkeuring
Suid-Afrikaanse soldate gaan in die suide van die Demokratiese Republiek van die Kongo ontplooi word nadat die hoof van die Verenigde Nasies se missie in die DRK die beskerming van burgerlikes beveel het.
Die ontplooiing is deur president Jacob Zuma goedgekeur. Zuma het gister in Angola aangekom om vredespogings met die president van die DRK, Joseph Kabila, te bespreek.
Die minister van verdediging, Nosiviwe Mapisa Nqakula, het bevestig dat die ontplooiing ook deur die VN-Veiligheidsraad goedgekeur is.
Die hoof van die VN-missie, bekend as MONUSCO, sê daar is direkte aanvalle op bewoonde gebiede en VN-posisies in Goma. Hy sê die ontplooiing is genoodsaak nadat hernieude gevegte tussen die Kongolese weermag en die M23-rebelle uitgebreek het.
Vroeër vanjaar is 14 Suid-Afrikaanse soldate doodgeskiet en 27 gewond in gevegte tussen Suid-Afrikaanse soldate en rebelle in die Sentraal Afrikaanse Republiek.
Nosiviwe Mapisa Nqakula het aan die SAUK gesê indien Suid-Afrika nie ingryp nie, sal talle vlugtelinge uit die DRK oor die grense stroom na Suid-Afrika.
Skrywer Karin RoodtGepubliseer op 23 Augustus 2013 23 Augustus 2013 Kategorieë Nuus, Suider-AfrikaSleutelwoord Angola, DRK, Jacob Zuma, Joseph Kabila, M23-rebelle, minister van verdediging, MONUSCO, Nosiviwe Mapisa-Nqakula, SANW, Suid-Afrikaanse soldate, VN-Veiligheidsraad
Vorige Vorige artikel: Zille storm uit vergadering oor SANW nie ontplooi word
Volgende Volgende artikel: Ligte vliegtuig stort neer in Mpumalanga